Diari Oficial de la Generalitat Valenciana


Sumari del DOGV 1509, del 22-03-1991 (1991/900761)

RESOLUCIO de 4 de març de 1991, del Director General de la Funció Pública, per la qual convoca concurs per a la provisió de llocs de treball del grup D, personal laboral, Oficial de Camp.
-------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1991/03/04/(1)/dof/vci/html**

### Dades del document

Número de DOGV
:   1509

Data del DOGV
:   22-03-1991

Secció del DOGV
:   I. DISPOSICIONS GENERALS

Número del document
:   1991/900761


Data del document
:   04-03-1991

Organisme emissor


Tipus de document
:   Resolució

Descriptors 

:   * personal docent
    * qualificació del personal
    * concurs administratiu
    * administració del personal

RESOLUCIO de 4 de març de 1991, del Director General de la Funció Pública, per la qual convoca concurs per a la provisió de llocs de treball del grup D, personal laboral, Oficial de Camp.  
De conformitat amb la Resolució de 21 d'octubre de 1988 (DOGV núm. 932, de 28.10.88) del Conseller d'Administració Pública, per la qual es van convocar proves d'habilitació, i correcció d'errades publicada en el DOGV núm. 957, de 5.12.88 per cobrir vacants del grup D, personal laboral, Oficial de Camp, i la Resolució de 6 d'abril de 1989 (DOGV núm. 1289, de 24.04.90) i Resolució de 8 de febrer de 1991 (DOGV núm. 1488, de 20.02.91) del Conseller d'Administració Pública per la qual nomenava habilitat el personal que va superar aquestes proves i per tal d'enllestir el procés selectiu, segons el que disposen la Llei 10/85, de 31 de juliol de la Funció Pública - Valenciana, la Llei 6/90, de 14 de novembre d'adaptació a la Llei de la Funció Pública Valenciana, Decret 69/86, de 2 de juny del Consell de la Generalitat Valenciana, pel qual s'aprova el Reglament de selecció de personal i provisió de llocs de treball, i el Conveni Col·lectiu del Personal Laboral al Servei de la Generalitat Valenciana vigent, he resolt:  
Convocar concurs per a la provisió de llocs de treball, els quals s'indiquen en l'annex I, segons les bases següents:  
Primera. Participants  
Podran prendre part en aquest concurs:  
A) Els funcionaris de carrera de l'Administració especial de la Generalitat Valenciana del grup D, que ocupen llocs de treball de Oficial de' Camp, en els casos següents:  
1. Quan estiguen en actiu amb destinació definitiva al servei de la Generalitat Valenciana. Hauran de posseir un mínim de dos anys de permanència en el lloc de treball. Aquest requisit de permanència no s'exigirà en els següents supòsits:  
a) Si es concursa en l'àmbit de la mateixa Conselleria.  
b) Quan s'haja suprimit el lloc de treball.  
c) Quan hi haja remoció discrecional de l'article 9.1 de la Llei 6/90.  
d) Quan es tracte de la primera destinació definitiva obtinguda mitjançant el procediment d'accés previst en l'article 9.1 de la Llei 6/90.  
Els aspirants hauran de complir els requisits i les condicions del lloc de treball, pel que fa a la classificació d'aquest i també hauran de pertànyer al sector de l'Administració corresponent.  
2. Quan es troben en situació d'excedència voluntària si al termini de presentació d'instàncies porten més de dos anys en aquesta situació.  
3. Quan es troben en situació de serveis especials.  
4. Quan presten serveis en altres administracions públiques, de conformitat amb el que disposa l'article 35.4 de la Llei 6/90.  
b) Amb caràcter forçós:  
1. Quan es troben en servei actiu amb destinació provisional.  
2. Quan es troben en situació d'excedència forçosa.  
3. Els suspesos, després d'acomplert el temps de suspensió. El personal assenyalat en el punt b) 2 i 3 que haja acabat el temps de suspensió i que no participe en aquest concurs, serà declarat excedent voluntari.  
4. Els funcionaris de carrera que participen en aquest concurs no perdran la condició de funcionaris encara que el lloc on siguen destinats estiga classificat com de laboral  
B) Els contractats laborals de caràcter indefinit del grup D, que ocupen llocs catalogats com de Oficial de Camp, en els casos següents:  
a) Amb caràcter voluntari:  
1. Quan estiguen en actiu al servei de la Generalitat Valenciana.  
2. Quan es troben en situació d'excedència voluntària si quan acabe el termini de presentació d'instàncies porten més d'un any en aquesta situació.  
3. Quan es troben en situació d'excedéncia forçosa.  
b) Amb caràcter forçós quan es troben en servei actiu amb destinació provisional.  
C) Amb caràcter forçós, el personal que va superar les proves d'habilitació i va ser nomenat habilitat per resolució del Conseller d'Administració Pública esmentada, relativa al personal que va superar les proves selectives del grup D, personal laboral, Oficial de Camp.  
Les persones que no participen en el concurs perdran tots el drets i, per tant, la condició d'habilitats de la Generalitat Valenciana.  
Segona. Acreditació de la condició d'Oficial de Camp  
1. La determinació del personal que ocupa llocs d'Oficial de Camp, grup D, es farà d'acord amb les relacions de llacs de treball publicades en el DOGV.  
2. En els supòsits d'excedència voluntària, forçosa o suspensió, serà la Direcció General de la Funció Pública la que acredite la possibilitat de participar en la convocatòria en base al nomenament, contracte o antecedents documentals que justifiquen la condició d'Oficial de Camp.  
Tercera. Presentació de sol·licituds  
A) Les sol·licituds per poder prendre part en aquesta convocatòria, dirigides al Director General de la Funció Pública, Conselleria d'Administració Pública, c/ Miquelet, núm. 5, 46745 València, i ajustades al model publicat com annex II d'aquesta resolució, es presentaran en el termini de 15 dies hàbils comptadors des de l'endemà del dia de la publicació d'aquesta convocatòria en el DOGV, en el Registre General de la Conselleria d'Administració Pública o en els serveis territorials de les respectives conselleries, o en les oficines públiques, segons l'article 66 de la Llei de Procediment Administratiu.  
B) A la sol·licitud s'adjuntarà fotocòpia del DNI, currículum, en que s'indicaran els mèrits següents: 1. antiguitat; 2. titulacions; 3. grau personal reconegut; 4. treball desenvolupat; 5. cursos de formació i perfeccionament; 6. coneixement de valencià; 7. coneixement d'idiomes comunitaris; 8 altres mèrits. I la documentació autenticada, que acredite:  
1. En el supòsit que els participants siguen habilitats, el compliment dels requisits dels llocs sol·licitats.  
2. En el supòsit que els participants siguen funcionaris de carrera o contractats laborals indefinits, els mèrits i requisits que s'al·leguen i dels quals no hi haja constància en la unitat de Registre de Personal, els hauran d'adjuntar en la instància.  
C) Els exemplars de les sol·licituds seran facilitats pels serveis centrals i territorials de les distintes conselleries.  
D) Els concursants que vinguen de la situació de suspesos adjuntaran a la sol·licitud la documentació acreditativa de l'acabament del període de suspensió.  
E) Els excedents voluntaris per interès particular adjuntaran a la sol·licitud declaració de no haver estat separats del servei en l'Administració.  
Quarta. Llocs que se sol·liciten  
A) Els participants amb caràcter voluntari, sol·licitaran per ordre de preferència, els llocs a què aspiren, i per als quals complesquen els requisits exigits.  
B) Els participants amb caràcter obligatori, hauran de sol·licitar la totalitat dels llocs de treball objecte de la convocatòria per als quals reunesquen els requisits exigits.  
Les peticions es formalitzaran mitjançant la cita per ordre de prelació del número de cadascun dels llocs de treball que figura en l'annex I.  
Cinquena. Valoració de mèrits  
La valoració dels mèrits per a l'adjudicació dels llocs de treball als funcionaris de carrera i als contractats laborals de caràcter. indefinit es farà d'acord amb l'establert en la Resolució de 5 de juliol de 1990 (DOGV núm. 1345, de 12.07.90), de la Direcció General de la Funció Pública per la qual s'estableix el barem que s'aplicarà en els concursos per a la provisió de llocs de treball de la Generalitat Valenciana.  
Sisena. Adjudicació de destinacions  
1. L'ordre de prioritat per a l'adjudicació de les places al personal Funcionari de carrera i al contractat laboral de caràcter indefinit vindrà donat per la puntuació obtinguda segons el barem, sense perjudici del que estableix l'article 42 de la Llei 10/85, de 31 de juliol i els articles 8 i 10 del conveni col·lectiu vigent per al personal laboral al servei de la Generalitat Valenciana.  
2. Assignats aquests llocs, de treball s'adjudicaran les vacants als habilitats per l'ordre establert en la Resolució del Tribunal Qualificador, de 28 de setembre de 1989, (DOGV núm. 1164, de 18.10.89).  
En el supòsit que, adjudicades totes les vacants, hi haja habilitats que no en tinguen cap assignada, se'ls adjudicarà, amb caràcter provisional, les resultes d'aquest concurs atenent a l'ordre d'adjudicació esmentat en la resolució.  
3. La destinació adjudicada serà irrenunciable, a no ser que abans de l'acabament del termini de presa de possessió s'haguera obtingut altre lloc mitjançant convocatòria pública, i en aquest cas l'adjudicatari estarà obligat a comunicar-ho a la Direcció General de la Funció Pública, que dictarà nova resolució, en la qual adjudicarà la destinació a favor de l'aspirant que, obtinguda la puntuació mínima, figure en segon lloc.  
En el supòsit que hi haja una nova renúncia per la mateixa circumstància, la Direcció General de la Funció Pública convocarà nou concurs en el termini d'un mes.  
Setena. Cessament i pressa de possessió  
El termini per prendre possessió de la nova destinació obtinguda serà de quaranta vuit hores si és en la mateixa localitat, o d'un mes si és en distinta localitat.  
L'indicat termini començarà a partir de l'endemà del cessament, que haurà d'efectuar-se al tercer dia de la publicació de la resolució del concurs en el Diari Oficial de la Generalitat Valenciana. -  
Vuitena. Tribunal qualificador  
La composició del tribunal qualificador que efectuarà la valoració dels mèrits serà la següent:  
Titulars:  
- Sr. José M.ª Carrero Fernàndez, Cap del Departament de Tecnologia Agraria de la Conselleria de Agricultura i Pesca.  
- Sr. Antonio Font Català, encarregat del personal d'oficis de la Conselleria de Agricultura i Pesca.  
- Sra. Julia Garcia Torán, representant de la Direcció General de la Funció Pública.  
- Sr. Javier Martí Company, representant del sindicat CCOO.  
- Sr. Patricio Miguel Fernández, representant del sindicat UGT.  
Suplents:  
- Sr. Jaime Piquer Aguilar, Tècnic d'Investigació de la Conselleria de Agricultura i Pesca.  
- Sr. Juan Soler Aznar, Tècnic d'Investigació de la Conselleria de Agricultura i Pesca.  
- Sra. Marina Conejero Hinarejos, representant de la Direcció General de la Funció Pública.  
- Sr. Manuel Ruiz Ortiz, representant del sindicat CCOO.  
- Sra. Manuela Gisbert Torres, representant del sindicat UGT.  
Els funcionaris del tribunal qualificador s'adaptarà a l'establert per als òrgans col·legiats en la Llei de Procediment Administratiu, i actuarà com a secretari d'actes, un dels representants de la Direcció General de la Funció Pública.  
Novena. Recursos  
Aquesta convocatòria i els actes que se'n deriven, podran ser impugnats d'acord amb la Llei de Procediment Administratiu.  
València, 4 de març de 1991.   
El Director General de la Funció Pública:   
Rafael Garcia Maties.  
ANEXO I  
Puesto de trabajo: Oficial de campo   
Núm. de puesto: 3995   
Consellería: Agricultura y Pesca   
Centro destino: IVIA Moncada   
Localidad: Moncada. Valencia   
Naturaleza: Laboral   
Requisitos: grupo D   
Complemento de destino: Nivel 10   
Complemento específico: A Funciones:  
- Realizar labores de cultivo con utilización de maquinaria agrícola.  
- Realizar tratamientos fitosanitarios.  
- Cualquier otra tarea de carácter análogo que se le encomiende  
Puesto de trabajo: Oficial de campo   
Núm. de puesto: 7524.   
Consellería: Agricultura y Pesca   
Centro destino: IVIA Moncada   
Localidad: Moncada. Valencia.   
Naturaleza: Laboral   
Requisitos: grupo D   
Complemento de destino: Nivel 10   
Complemento específico: A Funciones:  
- Realizar labores de cultivo con utilización de maquinaria agrícola.  
- Realizar tratamientos fitosanitarios.  
- Cualquiera otra tarea de carácter análogo que se le encomiende.  
Puesto de trabajo: Oficial de campo   
Núm. de puesto: 5683   
Consellería: Agricultura y Pesca   
Centro destino: IVIA Moncada   
Localidad: Moncada. Valencia.   
Naturaleza: Laboral   
Requisitos: grupo D   
Complemento de destino: Nivel 10   
Complemento específico: A Funciones:  
- Realizar labores de cultivo con utilización de maquinaria agrícola.  
- Realizar tratamientos fitosanitarios.  
- Cualquier otra tarea de carácter análogo que se le encomiende.  
Veure imatge


Còpia Permalink ELI